CELEX: 62010TO0567
Language: hu
Date: 2011-09-23
Title: A Törvényszék (harmadik tanács) 2011. szeptember 23-i végzése. # Vivendi kontra Európai Bizottság. # Megsemmisítés iránti kereset - Az EUMSZ 106. cikk állítólagos megsértése miatt az eljárás tagállammal szembeni megindításának Bizottság általi megtagadása - A megtámadható aktus hiánya - Elfogadhatatlanság. # T-567/10. sz. ügy

A Törvényszék (harmadik tanács) 2011. szeptember 23‑i végzése – Vivendi kontra Bizottság
      (T‑567/10. sz. ügy)
      „Megsemmisítés iránti kereset – Az EUMSZ 106. cikk állítólagos megsértése miatt az eljárás tagállammal szembeni megindításának Bizottság általi megtagadása
         – A megtámadható aktus hiánya – Elfogadhatatlanság”
      
      1.                     Megsemmisítés iránti kereset – Keresettel megtámadható aktusok – Az EUMSZ 106. cikk (3) bekezdése szerinti intézkedések megtételét
            indítványozó panasz vizsgálatának a Bizottság általi megtagadása – Kizártság – Elfogadhatatlanság (EUMSZ 106. cikk, (3) bekezdés,
            EUMSZ 263. cikk, negyedik bekezdés, 2002/77 bizottsági irányelv) (vö. 16–18., 25–26. pont)
      2.                     Megsemmisítés iránti kereset – Keresettel megtámadható aktusok – Az EUMSZ 106. cikk (3) bekezdése szerinti intézkedések megtételét
            indítványozó panasz vizsgálatának a Bizottság általi megtagadása – Az uniós politikák összhangja elvének megsértése – A hatékony
            jogorvoslathoz való jog megsértése – Hiány – Elfogadhatatlanság (EUMSZ 7. cikk és EUMSZ 106. cikk, (3) bekezdés) (vö. 19. pont)
      3.                     Megsemmisítés iránti kereset – Keresettel megtámadható aktusok – Az EUMSZ 106. cikk (3) bekezdése szerinti intézkedések megtételét
            indítványozó panasz vizsgálatának a Bizottság általi megtagadása – A 2002/77 irányelv megsértése – Hiány – Elfogadhatatlanság
            (EUMSZ 106. cikk, (3) bekezdés; 2002/77 bizottsági irányelv) (vö. 22–24. pont)
      Tárgy
      
         
               A 2010. október 1‑jei bizottsági levélben szereplő határozat megsemmisítése iránti kérelem, amelyben a Bizottság közölte a
                  felperessel, hogy megtagadja az EK 226. cikk szerinti kötelezettségszegés megállapítása iránti eljárás lefolytatását indítványozó
                  panasz vizsgálatát, amely 2009. március 2‑án amiatt került előterjesztésre, hogy a Francia Köztársaság, mivel rendeletben
                  előírt előnyt nyújtott a France Télécom számára, megsértette az elektronikus hírközlő hálózatok és elektronikus hírközlési
                  szolgáltatások piacain belüli versenyről szóló, 2002. szeptember 16‑i 2002/77/EK bizottsági irányelvet (HL L 249., 21. o.;
                  magyar nyelvű különkiadás 8. fejezet, 2. kötet, 178. o.), és ebből következően az EK 86. cikk (1) bekezdését.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Francia Köztársaság és a France Télécom beavatkozás iránti kérelmeiről már nem szükséges határozni.
               
            
         
                  3)
               
               
                  
               
               
                  	A Vivendi maga viseli saját költségeit, valamint az Európai Bizottság részéről felmerült költségeket.